**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS TARYBOS 2020 M. RUGPJŪČIO 28 D. SPRENDIMO NR. 5TS-468 „DĖL 2020 M. ŽEMĖS MOKESČIO LENGVATŲ NUSTATYMO“ PAKEITIMO“**

**AIŠKINAMASIS RAŠTAS**

2021 m. rugsėjo 21 d.

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2020 m. rugpjūčio 28 d. sprendimo Nr. 5TS-468 „Dėl 2020 m. žemės mokesčio lengvatų nustatymo“ pakeitimo“ parengtas vadovaujantis Lietuvos Respublikos vietos savivaldos įstatymu ir Lietuvos Respublikos žemės mokesčio įstatymu.

***Sprendimo projekto tikslas*** – patikslinti nustatytas žemės mokesčio lengvatas, kad jos būtų aktualios vėlesniais laikotarpiais ir jų nereikėtų savivaldybės tarybai tvirtinti kiekvienais metais.

Lietuvos Respublikos žemės mokesčio įstatymo 8 straipsnio 3 dalis savivaldybės tarybai suteikia teisę savo biudžeto sąskaita nustatyti mokestines lengvatas. Tad šiuo sprendimo projektu siūloma nuo žemės mokesčio visiškai atleisti šeimas, nuo praėjusių metų rugpjūčio 16 d. iki einamųjų mokestinių metų rugpjūčio 15 d. nukentėjusias nuo gaisrų, kurių metų buvo padaryta žala gyvenamiesiems ir (ar) ūkiniams pastatams.

Taip pat siūloma, kaip ir ankstesniais metais, nuo žemės mokesčio atleisti asmenis, nukentėjusius nuo 1939–1990 metų okupacijos, kurie patys einamaisiais mokestiniais metais deklaravo žemės plotus.

Dėl šių lengvatų savivaldybės biudžetas praranda apie 8 tūkst. eurų pajamų.

Taip pat siūloma palikti iki šiol galiojusius neapmokestinamuosius dydžius. Dėl šių nustatytų dydžių savivaldybės biudžetas netenka apie 100 tūkst. eurų pajamų iš žemės mokesčio.

***Kaip šiuo metu yra sprendžiami projekte aptarti klausimai­*** – ankstesniais metais buvo nustatytos analogiškos žemės mokesčio lengvatos, todėl siūloma nekeliant socialinės įtampos palikti iki šiol galiojusias lengvatas ir neapmokestinamuosius dydžius.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimo projektą, asmenys, nukentėję nuo 1939–1990 metų okupacijos, ir šeimos nukentėjusios nuo gaisrų, bus visiškai atleistos nuo žemės mokesčio. Savivaldybės biudžeto pajamos iš žemės mokesčio ženkliai nesikeis ir 2021 m. planuojama gauti 315 tūkst. eurų (2020 m. – 318,5 tūkst. eurų) žemės mokesčio pajamų.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė